5ί9Π3ΐυΓθ ΝοΙ 


ΕοοβΙίοη: ΑΙΗβ)5, ΕΙΙίπϊΚο 
ΤγροοΓθίϊο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



26723 



21 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2392 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αποζημίωσης επιμορφωτών εκπαι¬ 
δευτικών και εποπτών στο πλαίσιο της πράξης 
«Ανάπτυξη και υλοποίηση πιλοτικών προγραμ¬ 
μάτων μαθητείας για αποφοίτους ΕΠΑΛ», κωδ. 
ΟΠΣ 5003893, Ε.Π. «Ανάπτυξη Ανθρώπινου Δυ¬ 
ναμικού, Εκπαίδευσης και Διά Βίου Μάθηση» του 
ΕΣΠΑ 2014-2020. 

2 Τροποποίηση της υπ'αριθμ. 1750/39224/31-3-2016 
κοινή υπουργική απόφαση «Καθορισμόςτων ανα¬ 
γκαίων συμπληρωματικών μέτρων για την εφαρ¬ 
μογή του Κανονισμού (ΕΕ) αριθμ. 1307/2013 του 
Ευρωπαϊκού Κοινοβουλίου και του Συμβουλίου 
(ΕΕ Ε 347 της 20.12.2013, σ. 608), και των κανονι¬ 
σμών (ΕΕ) αριθμ. 809/2014 (ΕΕ 1227 της 31.7.2014, 
σ. 69) και 639/2014 (ΕΕ Ε 181 της 20.6.2014, σ. 1) 
της Επιτροπής, σχετικά με τους όρους και τις προ¬ 
ϋποθέσεις καλλιέργειας των ποικιλιών κάνναβης 
του είδους Έ3ηη3Ε>ί5 53ΐίν3 Ε με περιεκτικότητα σε 
τετραϋδροκανναβινόλη μέχρι 0,2%, για τη χορή¬ 
γηση της βασικής ενίσχυσης» (ΦΕΚ 929/Β72016). 


ΑΠΟΦΑΣΕΙΣ 

Αριθμ. 2863 _ (1) 

Καθορισμός αποζημίωσης επιμορφωτών εκπαι¬ 
δευτικών και εποπτών στο πλαίσιο της πράξης 
«Ανάπτυξη και υλοποίηση πιλοτικών προγραμ¬ 
μάτων μαθητείας για αποφοίτους ΕΠΑΛ», κωδ. 
ΟΠΣ 5003893, Ε.Π. «Ανάπτυξη Ανθρώπινου Δυ¬ 
ναμικού, Εκπαίδευσης και Διά Βίου Μάθηση» του 
ΕΣΠΑ 2014-2020. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 69 του ν. 4389/2016 «Επείγουσες διατά¬ 
ξεις για την εφαρμογή της συμφωνίας δημοσιονομικών 
στόχων και διαρθρωτικών μεταρρυθμίσεων και άλλες 
διατάξεις». 

2. Το ν. 4314/2014 Α) «Για τη διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020, Β) Ενσωμάτωση της 
Οδηγίας 2012/17 του Ευρωπαϊκού Κοινοβουλίου και του 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2392/21.06.2018 


Συμβουλίου της 13ης Ιουνίου 2012 (ΕΕ Ι_ 156/16-06-2012) 
στο ελληνικό δίκαιο, τροποποίηση του ν. 3419/2005 (ΦΕΚ 
297Α) και άλλες διατάξεις» (ΦΕΚ 265Α), όπως τροποποι¬ 
είται και ισχύει. 

3. Το ν. 4547/2018 (ΦΕΚ 102/τ.ΑΥΙ 2-06-2018) «Αναδι¬ 
οργάνωση των δομών υποστήριξης της πρωτοβάθμιας 
και δευτεροβάθμιας εκπαίδευσης και άλλες διατάξεις». 

4. Τις διατάξεις του ν. 4186/2013 (Α' 193) «Αναδιάρ¬ 
θρωση της Δευτεροβάθμιας Εκπαίδευσης και λοιπές 
διατάξεις», και ιδίως των άρθρων 7, 9,10,46 όπως τρο¬ 
ποποιήθηκαν και ισχύουν. 

5. Την παρ. 3 του άρθρου 6 του ν. 4354/2015 (ΦΕΚ 
176Α') σχετικά με τη μετονομασία της Ειδικής Υπηρεσίας 
Εφαρμογής Εκπαιδευτικών Δράσεων σε Επιτελική Δομή 
ΕΣΠΑ του ΥΠΠΕΘ/Τομέας Παιδείας και τις διατάξεις της 
παρ. 2 του άρθρου 21. 

6. Το ν. 4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις». 

7. Το ν. 3861/2010 (ΦΕΚ 112Α') «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια» και άλλες 
διατάξεις. 

8. Το άρθρο 13 του ν. 2690/1999 (ΦΕΚ 45Α') «Κύρωση 
του Κώδικα Διοικητικής Διαδικασίας και άλλες διατάξεις». 

9. Τα άρθρα 28 και 55 του ν. 1566/1985 (ΦΕΚ 167Α') 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις», όπως έχουν 
τροποποιηθεί και ισχύουν. 

10. Τους κανονισμούς 1303/2013 και 1304/2013 του 
Ευρωπαϊκού Κοινοβουλίου και του Συμβουλίου, όπως 
ισχύουν. 

11. Το άρθρο 40 του ν. 849/1978 (ΦΕΚ232Α') όπως συ¬ 
μπληρώθηκε με το άρθρο 8 του ν. 2129/1993 (ΦΕΚ 57Α'). 

12. Τη με αρ. πρωτ. 110427/ΕΥΘΥ/1020/20-10-2016 
υπουργική απόφαση με Θέμα: «Τροποποίηση και αντι¬ 
κατάσταση της υπ' αριθ. 81986/ΕΥΘΥ712/31-07-2015 
(ΦΕΚ 1822Β ) υπουργικής απόφασης «Εθνικοί κανόνες 
επιλεξιμότητας δαπανών για τα προγράμματα του ΕΣΠΑ 
2014 - 2020 - Έλεγχοι νομιμότητας δημοσίων συμβάσεων 
συγχρηματοδοτούμενων πράξεων ΕΣΠΑ 2014-2020 από 
Αρχές Διαχείρισης και Ενδιάμεσους Φορείς - Διαδικασία 
ενστάσεων επί των αποτελεσμάτων αξιολόγησης πρά¬ 
ξεων.» (ΦΕΚ 3521/Β/1.11.2016). 

13. Την υπ’ αρ. πρωτ. 47903/ΕΥΘΥ.495/09-05-2016 
(ΦΕΚ 1406/Β /19-5-2016) κοινή υπουργική απόφαση 
περί «Αναδιάρθρωσης της Ειδικής Υπηρεσίας "Επιτελική 
Δομή ΕΣΠΑ Υπουργείου Παιδείας, Έρευνας και Θρησκευ¬ 
μάτων, Τομέα Παιδείας" [...]». 

14. Το άρθρο 50 του ν. 2413/1996 (ΦΕΚ 124Α') με τον 
οποίο συστήθηκε ο Ειδικός Λογαριασμός, σε συνδυασμό 
με την παρ. 2 του άρθρου 11 του ν. 2640/1998 (ΦΕΚ 206Α'). 

15. Το π.δ. 125/2016 (ΦΕΚ 210/Α705-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

16. Την υπ' αρ. Υ197 (ΦΕΚ 3722/τ.Β'/16-10-2016) περί 
ανάθεσης αρμοδιοτήτων στον Αναπληρωτή Υπουργό 


Οικονομίας και Ανάπτυξης Αλέξανδρο Χαρίτση, όπως 
τροποποιήθηκε και ισχύει. 

17. Την υπ' αρ. 201408/Υ1 /16 (ΦΕΚ3818/Β728-11 -2016) 
κοινή υπουργική απόφαση «Ανάθεση αρμοδιοτήτων 
στον Υφυπουργό Παιδείας, Έρευνας και Θρησκευμάτων, 
Δημήτριο Μπαξεβανάκη». 

18. Την υπ' αρ. 180763/Γ1 /25-10-201 7 (ΦΕΚ 536/ 
τ.Υ.Ο.Δ.Δ./27-10-2017) υπουργική απόφαση Διορισμός 
Γενικού Γραμματέα στο Υπουργείο Παιδείας, Έρευνας 
και Θρησκευμάτων. 

19. Την υπ’ αρ. πρωτ. 40023/Υ1/9-3-2018 υπουργική 
απόφαση (ΦΕΚ 867/Β712-3-2018) «Μεταβίβαση δικαι¬ 
ώματος υπογραφής "Με εντολή Υπουργού", "Με εντολή 
Αναπληρωτή Υπουργού" και "Με εντολή Υφυπουργού" 
στους Γενικούς/Διοικητικό καιΤομεακούς Γραμματείς 
του ΥΠ.Π.Ε.Θ., στους Προϊσταμένους Γενικών Διευθύν¬ 
σεων, Διευθύνσεων, Αυτοτελών Διευθύνσεων,Τμημάτων, 
Αυτοτελών Τμημάτων [...]» όπως ισχύει. 

20. Το π.δ. 147/2017 (ΦΕΚ 192/τ.Α'), «Οργανισμός του 
Υπουργείου Οικονομίας και Ανάπτυξης» 

21. Το π.δ. 18/2018 (Α’31) «Οργανισμός Υπουργείου 
Παιδείας και Θρησκευμάτων» (άρθρο 34). 

22. Την υπ' αρ. 26385 (ΦΕΚ491/τ.Β'/20-02-2017) κοινή 
υπουργική απόφαση «Πλαίσιο Ποιότητας Μαθητείας». 

23. Την υπ' αρ. Φ7/179513/Δ4 (ΦΕΚ 3529/τ.Β7 
01-11-2016) υπουργική απόφαση «Οργάνωση και λει¬ 
τουργία τμημάτων «Μεταλυκειακού έτους - τάξης μα¬ 
θητείας» των αποφοίτων ΕΠΑ.Λ.». 

24. Την υπ’ αρ. Φ1 1/97153/Δ4/13-06-2018 υπουργική 
απόφαση (ΦΕΚ 2230/τ.Β'/14-06-2018) «Εφαρμογή του 
Προπαρασκευαστικού Προγράμματος Πιστοποίησης 
Αποφοίτων του Μεταλυκειακού έτους - τάξης μαθητεί¬ 
ας των ΕΠΑ.Λ.». 

25. Την υπ' αρ. Φ11/97148/Δ4/16-06-2018 υπουργική 
απόφαση (ΦΕΚ2361 /τ.Β'/2018) «Προγράμματα Σπουδών 
για το Προπαρασκευαστικό Πρόγραμμα Πιστοποίησης 
Αποφοίτων του «Μεταλυκειακού έτους - τάξης μαθητεί¬ 
ας» των ΕΠΑ.Λ. των παρακάτω ειδικοτήτων: «Υπάλλη¬ 
λος Διοίκησης και Οικονομικών Υπηρεσιών», «Τεχνικός 
Φυτικής Παραγωγής», «Σχεδιαστής Δομικών Έργων και 
Γεωπληροφορικής», «Τεχνικός Οχημάτων», «Τεχνικός 
Ηλεκτρολογικών Συστημάτων, Εγκαταστάσεων και Δι¬ 
κτύων», «Τεχνικός Εφαρμογών Πληροφορικής», «Βοη¬ 
θός Νοσηλευτή», «Σύγχρονη Επιχειρηματική Γεωργία» 
(Πιλοτική Τάξη Μαθητείας), «Τεχνικός Ηλεκτρολογικών 
Συστημάτων, Εγκαταστάσεων και Δικτύων» (Πιλοτική 
Τάξη Μαθητείας), «Ηλεκτρολογικές Εγκαταστάσεις» (Πι¬ 
λοτική Τάξη Μαθητείας)». 

26. Την υπ' αρ. 9606/21-03-2017 απόφαση ένταξης της 
πράξης «Μαθητεία ΕΠΑΛ, ΣΕΚ και ΙΕΚ», με Κωδικό ΟΠΣ 
5005892, από το Επιχειρησιακό Πρόγραμμα «Ανάπτυξη 
Ανθρώπινου Δυναμικού, Εκπαίδευση και Διά Βίου Μά¬ 
θηση 2014-2020». 

27. Το εγκεκριμένο Τεχνικό Δελτίο Πράξης. 

28. Το γεγονός ότι από την παρούσα απόφαση θα προ- 
κληθεί δαπάνη ύψους 346.500,00 ευρώ για το έτος 2018, 




Τεύχος Β' 2392/21.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

η οποία θα βαρύνει τον προϋπολογισμό της Πράξης 
«Μαθητεία ΕΠΑΛ, ΣΕΚ και ΙΕΚ», με Κωδικό ΟΠΣ 5005892, 
από το Επιχειρησιακό Πρόγραμμα «Ανάπτυξη Ανθρώπι¬ 
νου Δυναμικού, Εκπαίδευση και Δια Βίου Μάθηση 2014- 
2020» με ενάριθμο έργου ΠΔΕ (ΣΑΕ 2017ΣΕ34510005), 
αποφασίζουμε: 

1. Τον καθορισμό αποζημίωσης των επιμορφωτών 
εκπαιδευτικών που μπορούν να απασχολούνται στο 
Προπαρασκευαστικό Πρόγραμμα Πιστοποίησης των 
αποφοίτων του Μεταλυκειακού έτους -Τάξη Μαθητεί¬ 
ας, σύμφωνα με την υπ' αρ Φ11/97153/Δ4/13-06-2018 
υπουργική απόφαση (ΦΕΚ 2230/τ.Β714-06-2018), στο 
ποσό των 20,00 ευρώ ανά διδακτική ώρα. 

2. Τον καθορισμό αποζημίωσης των εποπτών της σχο¬ 
λική μονάδας στην οποία υλοποιείται το Προπαρασκευ¬ 
αστικό Πρόγραμμα Πιστοποίησης των αποφοίτων του 
Μεταλυκειακού έτους -Τάξη Μαθητείας, σύμφωνα με 
την υπ' αρ Φ11/97153/Δ4/13-06-2018 ΥΑ (ΦΕΚ 2230/τ.Β7 
14-06-2018), στο ποσό των 30,00 ευρώ ανά ημέρα. 

3. Η απόφαση αυτή ισχύει απάτη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Ιουνίου 2018 
Οι Υπουργοί 

Αναπληρωτής Υπουργός Υφυπουργός Παιδείας, 

Οικονομίας και Ανάπτυξης Έρευνας και Θρησκευμάτων 

ΑΛΕΞΑΝΔΡΟΣ ΧΑΡΙΤΣΗΣ ΔΗΜΗΤΡΙΟΣ ΜΠΑΞΕΒΑΝΑΚΗΣ 


Αριθμ. 1433/84905 (2) 

Τροποποίηση της υπ' αριθμ. 1750/39224/ 
31-3-2016 κοινή υπουργική απόφαση «Καθορι¬ 
σμός των αναγκαίων συμπληρωματικών μέτρων 
για την εφαρμογή του Κανονισμού (ΕΕ) αριθμ. 
1307/2013 του Ευρωπαϊκού Κοινοβουλίου και 
του Συμβουλίου (ΕΕ 1347 της 20.12.2013, ο. 608), 
και των κανονισμών (ΕΕ) αριθμ. 809/2014 (ΕΕ ί 
227 της 31.7.2014, ο. 69) και 639/2014 (ΕΕ Ε181 
της 20.6.2014, ο. 1) της Επιτροπής, σχετικά με 
τους όρους και τις προϋποθέσεις καλλιέργειας 
των ποικιλιών κάνναβης του είδους 03ηη3Ε>Ϊ5 
$3ΐϊν3 I με περιεκτικότητα σε τετραϋδροκαννα- 
βινόλη μέχρι 0,2%, για τη χορήγηση της βασικής 
ενίσχυσης» (ΦΕΚ929/Β72016). 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ - 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 3 του άρθρου 1 του ν. 4139/2013 «Νόμος 
περί εξαρτησιογόνων ουσιών και άλλες διατάξεις» (Α' 74). 


β) Της παρ. 2 του άρθρου 62 του ν. 4235/2014 «Διοι¬ 
κητικά μέτρα, διαδικασίες και κυρώσεις στην εφαρμογή 
της ενωσιακής και εθνικής νομοθεσίας στους τομείς των 
τροφίμων, των ζωοτροφών και της υγείας και προστα¬ 
σίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α' 32). 

γ) Των άρθρων 20,24,66,67,68 και 77 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011 /85/ΕΕ) - δημόσιο λογιστικό 
και άλλες διατάξεις» (Α' 143). 

δ) Του π.δ. 113/2010 «Ανάληψη υποχρεώσεων από 
τους Διατάκτες» (Α' 194), όπως ισχύει. 

ε)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Των άρθρων 13 έως και 29 του ν. 2637/1998 «Σύ¬ 
σταση Οργανισμού Πιστοποίησης Λογαριασμών, Οργα¬ 
νισμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων προσωπικού στο Υπουργείο 
Γεωργίας και "Εταιρείας Αξιοποίησης Αγροτικής Γης" Α.Ε. 
και άλλες διατάξεις» (Α'200), όπως ισχύει. 

3. Τους Κανονισμούς (ΕΕ), όπως ισχύουν: 

α) αριθμ. 1307/2013 του Ευρωπαϊκού Κοινοβουλίου και 
του Συμβουλίου, της 17ης Δεκεμβρίου 2013, περί θεσπίσε- 
ως κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της Κοινής γεωργι¬ 
κής πολιτικής και για την κατάργηση του κανονισμού (ΕΚ) 
αριθμ. 637/2008 και του κανονισμού (ΕΚ) αριθμ. 73/2009 
του Συμβουλίου (ΕΕ Ε 347 της 20.12.2013, ο. 608), 
β) αριθμ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακολού¬ 
θηση της κοινής γεωργικής πολιτικής και την κατάργηση 
των κανονισμών (ΕΟΚ) αριθμ. 352/78, (ΕΚ) αριθμ. 165/94, 
(ΕΚ) αριθμ. 2799/98, (ΕΚ) αριθμ. 814/2000, (ΕΚ) αριθμ. 
1290/2005 και (ΕΚ) αριθμ. 485/2008 του Συμβουλίου (ΕΕ 
Ε 347 της 20.12.2013, ο. 549), 
γ) αριθμ. 639/2014 της Επιτροπής, της 11 ης Μαρτίου 
2014, για τη συμπλήρωση του κανονισμού (ΕΕ) αριθ. 
1307/2013 του Ευρωπαϊκού Κοινοβουλίου και του Συμ¬ 
βουλίου περί θεσπίσεως κανόνων για άμεσες ενισχύσεις 
στους γεωργούς βάσει καθεστώτων στήριξης στο πλαί¬ 
σιο της κοινής γεωργικής πολιτικής και για την τροπο¬ 
ποίηση του παραρτήματος X του εν λόγω κανονισμού 
(ΕΕ Ε 181 της 20.6.2014, ο. 1), 
δ) αριθμ. 809/2014 της Επιτροπής, της 17ης Ιουλίου 
2014, για τη θέσπιση κανόνων εφαρμογής του κανονι¬ 
σμού (ΕΕ) αριθμ. 1306/2013 του Ευρωπαϊκού Κοινοβου¬ 
λίου και του Συμβουλίου όσον αφορά το ολοκληρωμένο 
σύστημα διαχείρισης και ελέγχου, τα μέτρα αγροτικής 
ανάπτυξης και την πολλαπλή συμμόρφωση (ΕΕ Ε 227 
της 31.7.2014, ο. 69), 

4. Το π.δ. 70/2015 (ΦΕΚ Α' 114) «Ανασύσταση των 
Υπουργείων... .Ανάπτυξης και Τουρισμού». 

5. Την αριθμ. 11226/133908/30-11-2016 απόφαση του 
Πρωθυπουργού «Ανάθεση αρμοδιοτήτων στον Υφυ¬ 
πουργό Αγροτικής Ανάπτυξης και Τροφίμων Βασίλειο 
Κόκκαλη» (Β' 3903/5.12.2016) όπως τροποποιήθηκε με 
την αριθμ. 638/128269/30-11 -2017 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων (Β' 4250/2017). 

6. Το π.δ. 73/2015 (ΦΕΚ Α' 116) «Διορισμός Αντιπρο¬ 
έδρου της Κυβερνήσεως, Υπουργών, Αναπληρωτών 
Υπουργών και Υφυπουργών». 

7. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α’ 210). 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σκοπός 

1. Σκοπός της απόφασης αυτής είναι η τροποποίηση 
της υπ' αριθμ. 1750/39224/31-3-2016 κοινή υπουργική 
απόφαση (ΦΕΚ 929/Β72016), όσον αφορά τον έλεγχο 
των ποικιλιών κάνναβης, που καλλιεργείται ως επίσπορη 
καλλιέργεια, σε εφαρμογή του κατ’ εξουσιοδότηση κανο¬ 
νισμού (ΕΕ) 2017/1155 της Επιτροπής, ο οποίος τροπο¬ 
ποιεί τον κατ’ εξουσιοδότηση κανονισμό (ΕΕ) 639/2014 
της Επιτροπής. 

2. Σύμφωνα μετον κατ’ εξουσιοδότηση κανονισμό (ΕΕ) 
2017/1155 της Επιτροπής, οι κανόνες προσδιορισμού 
των ποικιλιών κάνναβης και εξακρίβωσης της περιεκτικό¬ 
τητας σεΤΗΈ βασίζονται στην παραδοχή ότι η κάνναβη 
είναι η κύρια καλλιέργεια, πλην όμως δεν είναι πλήρως 
κατάλληλοι για την κάνναβη ως επίσπορη καλλιέργεια. 
Η μέθοδος της επίσπορης καλλιέργειας έχει αποδειχθεί 
κατάλληλη για τη βιομηχανική κάνναβη και συμβατή με 
τις περιβαλλοντικές απαιτήσεις. Ως εκ τούτου πρέπει να 
συμπληρωθεί η υπ' αριθμ. 1750/39224/31-3-2016 κοινή 
υπουργική απόφαση με διατάξεις που αφορούν την επί¬ 
σπορη καλλιέργεια κάνναβης. 

Άρθρο 2 

Τροποποίηση της υπ' αριθμ. 1750/39224/ 

31-3-2016 κοινής υπουργικής απόφασης 

1. Στο άρθρο 2 η παρ. 2 αντικαθίσταται ως εξής: 

«2. Η Διεύθυνση Πολλαπλασιαστικού Υλικού Καλλι¬ 
εργούμενων Φυτικών Ειδών και Φυτογενετικών Πόρων 
της Γενικής Διεύθυνσης Γεωργίας του ΥΠΑΑΤ ορίζεται 
ως αρμόδια αρχή για: 

α) την κοινοποίηση στην Επιτροπή της απαγόρευσης 
της εμπορίας μιας συγκεκριμένης ποικιλίας βιομηχανι¬ 
κής κάνναβης, αν ο μέσος όρος όλων των δειγμάτων 
της υπερβαίνει την περιεκτικότητα 0,2% σεΤΗΈ για δύο 
συνεχόμενα έτη, σύμφωνα με την παρ. 5 του άρθρου 9 
του κανονισμού 639/2014, 

β) την τήρηση του αρχείου της παρ. 3 του άρθρου 9 
του καν. 639/2014, ανά ποικιλία με τα αποτελέσματα 
των αναλύσεων όσον αφορά την περιεκτικότητα σε 


ΤΗ(Ι, βάσει των στοιχείων που αποστέλλουν τα Τμήμα¬ 
τα Αγροτικής Ανάπτυξης και Ελέγχων των Διευθύνσεων 
Αποκεντρωμένων Υπηρεσιών του ΥΠΑΑΤ για τις καλλιέρ¬ 
γειες που βρίσκονται εντός της περιοχής αρμοδιότητας 
τους (εφεξής οικεία Τμήματα Αγροτικής Ανάπτυξης και 
Ελέγχων).». 

2. Το πρώτο εδάφιο του άρθρου 3 αντικαθίσταται ως 
εξής: 

«Στα δημόσια ερευνητικά ιδρύματα της χώρας και στα 
Πανεπιστημιακά ιδρύματα της χώρας επιτρέπεται, για 
ερευνητικούς - πειραματικούς σκοπούς, η καλλιέργεια 
ποικιλιών βιομηχανικής κάνναβης σε έκταση πέντε (5) 
στρ. το ανώτερο, ανά ποικιλία και καλλιεργητική περίοδο. 

3. Στο τέλος της παρ. 1 του άρθρου 4 προστίθεται 
εδάφιο ως εξής: «είτε πρόκειται για υπαίθρια είτε για 
θερμοκηπιακή καλλιέργεια». 

4. Στο άρθρο 4 η παράγραφος 1 β αντικαθίσταται ως 
εξής: 

«την άδεια χρήσης νερού, σύμφωνα με την αριθ. οικ. 
146896/17-10-2014 απόφαση (Β' 2878/27-10-2014). Δεν 
απαιτείται η προαναφερόμενη άδεια στις περιοχές που 
το μέσο ύψος βροχόπτωσης τα τελευταία 3 έτη υπερ¬ 
βαίνει τα 750ιύίιτι.». 

5. Στο τέλος του άρθρου 4 προστίθεται νέα παράγρα¬ 
φος ως εξής: 

«6. Στην περίπτωση επίσπορης καλλιέργειας κάννα¬ 
βης, απαιτείται νέα αίτηση για χορήγηση ξεχωριστής 
προέγκρισης.». 

6. Στο άρθρο 5 η παρ. 2 αντικαθίσταται ως εξής: 

«2. Το αρχείο αποτελεσμάτων αναλύσεων ανά ποικιλία 
της παρ. 3 του άρθρου 9 του Καν. 639/2014, τηρείται από 
τη Διεύθυνση Πολλαπλασιαστικού Υλικού Καλλιεργού¬ 
μενων Φυτικών Ειδών και Φυτογενετικών Πόρων». 

7. Στο άρθρο 6 η περ. γ) αντικαθίσταται ως εξής: 

«γ) Να προμηθεύονται και να χρησιμοποιούν σπό¬ 
ρους προς σπορά των ποικιλιών που περιλαμβάνονται 
στον «Κοινό κατάλογο ποικιλιών καλλιεργούμενων φυ¬ 
τικών ειδών», σύμφωνα με το άρθρο 9 του κανονισμού 
639/2014. Έως την 30ή Ιουνίου κάθε έτους, ο παραγω¬ 
γός θα πρέπει να υποβάλλει, συμπληρωματικά στην ΕΑΕ 
στοιχεία σχετικά με τις χρησιμοποιηθείσες ποσότητες 
σπόρων (Κρ ανά στρέμμα) καθώς και τις επίσημες ετικέ¬ 
τες που είχαν επικολληθεί στις συσκευασίες των σπόρων 
σύμφωνα με την οδηγία 2002/57/ΕΚ του Συμβουλίου 
ή το σχετικό τιμολόγιο στο οποίο αναφέρονται τα ως 
άνω στοιχεία. Κατά παρέκκλιση, για την κάνναβη που 
καλλιεργείται ως επίσπορη καλλιέργεια, δηλαδή η σπορά 
της πραγματοποιείται μετά τις 30 Ιουνίου κάθε έτους, 
οι ετικέτες υποβάλλονται μέχρι την 1 η Σεπτεμβρίου.» 

8. Στο άρθρο 7 η παρ. 1 αντικαθίσταται ως εξής: 

«1. α) Η συγκομιδή των ποικιλιών βιομηχανικής κάννα¬ 
βης πραγματοποιείται τουλάχιστον δέκα (10) ημέρες από 
το τέλος της ανθοφορίας, σύμφωνα με το πρώτο εδά¬ 
φιο της παρ. 7 του άρθρου 9 του Κανονισμού 639/2014. 
Η καλλιέργεια της κάνναβης ως επίσπορης καλλιέργειας 
συνεχίζεται υπό συνήθεις καλλιεργητικές συνθήκες 
τουλάχιστον έως το τέλος της περιόδου βλάστησης. 

Οι γεωργοί δηλώνουν στα οικεία Τμήματα Αγροτικής Ανά¬ 
πτυξης και Ελέγχων, τον χρόνο συγκομιδής, τουλάχιστον 
δέκα (10) ημέρες πριν από την πραγματοποίησή της. 

β) Σε εφαρμογή του δεύτερου εδαφίου της παρ. 7 του 
άρθρου 9 του κανονισμού 639/2014, δύνανται οι πα¬ 
ραγωγοί, αν το επιθυμούν, να συγκομίζουν τις ποικιλίες 
βιομηχανικής κάνναβης μετά την έναρξη της ανθοφορί¬ 
ας, αλλά πριν τη λήξη της δεκαήμερης περιόδου από το 
τέλος της ανθοφορίας. Οι γεωργοί δηλώνουν στα οικεία 
Τμήματα Αγροτικής Ανάπτυξης και Ελέγχων, τον χρόνο 
συγκομιδής, τουλάχιστον δέκα (10) ημέρες πριν απάτην 
πραγματοποίηση της, προκειμένου οι ελεγκτές να είναι 
παρόντες κατά τη συγκομιδή, ώστε να υποδεικνύουν 
ποια αντιπροσωπευτικά τμήματα κάθε αγροτεμαχίου 
πρέπει να εξακολουθήσουν να καλλιεργούνται επί του¬ 
λάχιστον δέκα (10) ημέρες μετά το τέλος της ανθοφορίας 
για τη διενέργεια των ελέγχων του άρθρου 8, σύμφωνα 
με τη μέθοδο που καθορίζεται στο Παράρτημα III του 
ιδίου ως άνω κανονισμού.» 

9. Η παρ. 2 του άρθρου 8 αντικαθίσταται ως εξής: 

«2. α) Σε εφαρμογή του άρθρου 9 και του Παραρ¬ 
τήματος III του Κανονισμού 639/2014, η εξακρίβωση 
της περιεκτικότητας των καλλιεργούμενων ποικιλιών 
βιομηχανικής κάνναβης σεΤΗΟ διενεργείται από διαπι¬ 
στευμένα από το ΕΣΥΔ, δημόσια ή ιδιωτικά εργαστήρια, 
επιλογής του γεωργού ή από τον ΕΛΓΟ-ΔΗΜΗΤΡΑ ή από 
το Γεωπονικό Πανεπιστήμιο Αθηνών ή από το Εθνικό Κα- 
ποδιστριακό Πανεπιστήμιο Αθηνών, επί των δειγμάτων 
που αποστέλλονται σε αυτά για ανάλυση από τα οικεία 
Τμήματα Αγροτικής Ανάπτυξης και Ελέγχων. Αν σε ένα 
αγροτεμάχιο καλλιεργούνται δύο (2) ή περισσότερες 
ποικιλίες, η δειγματοληψία και η ανάλυση πραγματο¬ 
ποιούνται ξεχωριστά για κάθε μια από τις ποικιλίες αυτές. 

β) Σε εφαρμογή της περ. 2.2 της παρ. 2 του Παραρτή¬ 
ματος III του Κανονισμού 639/2014, οι ελεγκτές των οικεί¬ 
ων Τμημάτων Αγροτικής Ανάπτυξης συλλέγουν δεύτερο 


δείγμα για επιβεβαιωτική ανάλυση, το οποίο ξηραίνεται 
και φυλάσσεται, σύμφωνα με τη μέθοδο που καθορίζεται 
στο Παράρτημα III του κανονισμού 639/2014, από το 
οικείο Τμήμα Αγροτικής Ανάπτυξης και Ελέγχων, μέχρι 
τη λήξη της καλλιεργητικής περιόδου. 

γ) Σε εφαρμογή της παρ. 5 του άρθρου 9 του κανονι¬ 
σμού 639/2014, τα οικεία Τμήματα Αγροτικής Ανάπτυξης 
και Ελέγχων ενημερώνουν τη Διεύθυνση Πολλαπλασι¬ 
αστικού Υλικού Καλλιεργούμενων Φυτικών Ειδών και 
Φυτογενετικών Πόρων και τη Διεύθυνση Συστημάτων 
Καλλιέργειας και ΠΦΠ, για το ότι για δεύτερο έτος, 
ο μέσος όρος όλων των δειγμάτων μιας συγκεκριμένης 
ποικιλίας υπερβαίνει την περιεκτικότητα του 0,2% σε 
τετραϋδροκανναβινόλη, και εφαρμόζεται η διαδικασία 
του άρθρου 17 της αριθ. 341561/2645/25.2.2000 από¬ 
φασης, καθώς και της παρ. 5 του άρθρου 9 του ιδίου ως 
άνω κανονισμού.» 

Άρθρο 3 

Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2018 

Οι Υπουργοί 

Δικαιοσύνης, Διαφάνειας 

και Ανθρωπίνων Αγροτικής Ανάπτυξης 

Δικαιωμάτων και Τροφίμων 

ΣΤΑΥΡΟΣ ΚΟΝΤΟΝΗΣ ΕΥΑΓΓΕΛΟΣ ΑΠΟΣΤΟΛΟΥ 

Υφυπουργός 

Αγροτικής Ανάπτυξης και Τροφίμων 

ΒΑΣΙΛΕΙΟΣ ΚΟΚΚΑΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























